stanford-oval/wikipedia huggingface dataset:
Portlandin maljakko
Ikonografia > Näkymä 1

Tulkintoja ovat muun muassa:
Meren jumalien Peleuksen ja Thetiksen häät, vallitsevin mytologinen tulkinta.
Dionysos tervehtimässä Ariadnea heidän pyhässä lehdossaan.
Apollo siittää käärmeen hahmossa keisari Aguustuksen.
Nuorempi mies on Marcus Antonius, jota Kleopatra VII viettelee
Aleksanteri Suuren äidin Olympiaksen uni, jossa Aleksanteri nousee vedestä yhdessä käärmeen hahmossa esiintyvän isänsä Apollon, kanssa tervehtiäkseen äitiään. Tämä teoria esitettiin ensimmäisen kerran vuonna 1633 ja se on liitetty Severus Akexanderiin ja hänen äitiinsä.
Ikonografia > Näkymä 2

Tulkintoja ovat muun muassa:
Hekaben uni, jossa Pariksen tuomio johtaisi Troijan tuhoon.
Ariadnen kärsiminen Naxoksessa.
Kärsivä nainen on Marcus Antoniuksen hylkäämä Octavia minor ympärillään veljensä Augustus (vasemmalla, jumalhahmona) ja Venus Genetrix, Augustuksen ja Octavian esi-isä.
Aiheesta muualla

Portlandin maljakon tarina. Kirj. tri H. B. Walters (British Museumin kreikkalaisten ja roomalaisten muinaisesineiden hoitaja), Helsingin Sanomat Viikkoliite, 26.05.1929, nro 21, s. 6, Kansalliskirjaston digitaaliset aineistot
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Portland Vase
Näkymä 2
Käännös suomeksi
Erin Cuthbert

Erin Cuthbert
Erin Cuthbert (s. 19. heinäkuuta 1998 Irvine, Skotlanti) on skotlantilainen jalkapalloilija. Hän on pelipaikaltaan hyökkääjä. Hän on pelannut Skotlannin naisten maajoukkueessa vuoden 2019 MM-kilpailujen päättyessä 33 maaottelua ja tehnyt niissä 11 maalia. MM-kilpailuissa hän pelasi Skotlannin kaikki kolme ottelua alusta loppuun ja teki yhden maalin Argentiinaa vastaan.
Cuthbert on edustanut vuodesta 2016 englantilaisseura Chelseaa. Sitä ennen hän pelasi Glasgow Cityssä.
Puertollano

| Puertollano |
| --- | --- |
 Näkymä Puertollanoon.
 vaakuna
 Puertollano
 Koordinaatit: 38°41′0″N, 4°7′0″W 
Valtio:  Espanja
Itsehallintoalue:  Kastilia-La Mancha
Maakunta:  Ciudad Real
Comarca:  Puertollano
Hallinto:  
 – Hallinnon tyyppi:  Kunta
Pinta-ala:  
 – Kokonaispinta-ala:  226,74 km²
Korkeus:  708 m
Väkiluku (2015):  50 035
 
 http://web.archive.org/web/20080620013814/http://www.puertollano.es/? 
Infobox OKVirheellinen NIMI-arvo: 
Puertollano on kaupunki Ciudad Realin maakunnassa ja Kastilia-La Manchan itsehallintoalueella Espanjassa. Kaupungin väkiluku vuonna 2015 oli 50 035.
Puertollano on Kastilia-La Manchan suurin teollisuuskeskus. Kaupungissa oli aiemmin useita kivihiilikaivoksia, mutta nykyään pääteollisuudenalat ovat lannoite- ja petrokemian teollisuus, sähköntuotanto sekä aurinkopaneelien valmistus. Valtio ja Euroopan unioni ovat myöntäneet kaupungille kehittämistukia kivihiiliteollisuuden hiipumisen jälkeen.
Puertollanossa sijaitsee yksi vuonna 1992 avatun Madridista Sevillaan vievän AVE-suurnopeusjunalinjan asemista.
Puertollanosta tulee jalkapalloseura CD Puertollano, joka on pelannut parhaimmillaan Espanjan toiseksi korkeimmalla sarjatasolla.
Kuvagalleria

Iglesia de Nuestra Señora de la Asunción (1500-luku)
Paseo de San Gregorio
Vanha kivihiilikaivos lähiseudulla.
Museo de la Minería (Kaivosmuseo)
Museo de la Minería
Valle de Alcudia on lähes 1200 km² suuruinen metsäalue.
Casa de Baños. 1850-luvun kylpylässä on nykyään mm. matkailutoimisto.
Parque del Poblado
Aiheesta muualla

Ayuntamiento de Puertollano
Google Local
Wikimedia Commonsissa on kuvia tai muita tiedostoja aiheesta .
Erin Densham

| Mitalit | Mitalit | Mitalit |  |
| --- | --- | --- | --- |
|  Erin Densham vuonna 2011 |  Erin Densham vuonna 2011 |  Erin Densham vuonna 2011 |  |
Maa:   Australia
Triathlon
|  Olympialaiset  |  Olympialaiset  |  Olympialaiset  |  |
|  Pronssia | Lontoo 2012 | triathlon |  |
Densham vuonna 2010
Erin Densham (s. 3. toukokuuta 1985, Camden) on australialainen triathlonisti ja olympiamitalisti. Densham aloitti urheilu-uransa vuonna 2003. Vuonna 2006 hän voitti alle 23–vuotiaiden maailmanmestaruuden. Pekingin olympialaisissa 2008 Densham sijoittui sijalle 22. Densham selviytyi Lontoon olympialaisiin 2012 sijoittuen kolmanneksi häviten voittajalle kahdella sekunnilla.
Puertoricontangara

| Puertoricontangara |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Hispaniolantangarat Phaenicophilidae
Suku::  Nesospingus
Laji::  speculiferus
Kaksiosainen nimi
 Nesospingus speculiferus  (Lawrence, 1875) 
Katso myös
   Puertoricontangara Wikispeciesissä   Puertoricontangara Commonsissa 
Infobox OKNimi-testi OKIUCN-testi OK: 
Puertoricontangara (Nesospingus speculiferus) on hispaniolantangaroihin kuuluva lintulaji. Lajia tavataan uhanalaisena Puerto Ricosta.
Koko ja ulkonäkö

Puertoricontangara kasvaa 16–20 cm pitkäksi. Sukupuolet muistuttavat toisiaan ulkonäöltään. Lajin pää, selkä ja siivet ovat väriltään ruskehtavan vihreät. Siivissä on valkoinen laikku. Puertoricontangaran rinta ja vatsa ovat valkoiset ja rinnassa on ruskehtavaa viirutusta.
Levinneisyys ja elintavat

Puertoricontangaraa tavataan Puerto Ricon keskiosasta. Lajin elinympäristöä ovat kosteat palmuja ja bambutiheikköjä kasvavat metsät. Puertoricontangara liikkuu parvina, ja sen ravintoa ovat erityisesti hyönteiset ja hedelmät, mutta myös pienet selkärankaiset eläimet, kuten sammakot ja liskot.
Puertoricontangara luokitellaan vaarantuneeksi. Kantaa uhkaa elinympäristön häviäminen metsien hakkuiden ja hurrikaanien vuoksi.
Rappiotila

Rappiotila eli rappioviljelmä on tila, jonka peltojen viljely on lyöty laimin tai metsää on hävitetty, jätetty hoitamatta tai jätetty uudistamatta. Nimitystä käytetään jo sellaisesta tilasta, jonka peltojen viljasadot ovat huomattavasti alempia kuin paikkakunnan muiden vastaavien viljelmien sadot. Samoin tilan metsien kasvukunto voi olla huomattavasti heikompi kuin paikkakunnan vastaavien metsien kasvukunto. Vuoden 1945 maanhankintalain mukaan voitiin tällainen maa pakkolunastaa asutustoiminnan tarpeisiin, ellei tilan rappio johtunut omistajan alaikäisyydestä, vanhuudesta, sairaudesta tai muusta vastaavasta syystä. Vuosina 1945–1962 otettiin maanhankintalain ja maankäyttölain perusteella rappiotiloja asutustarpeisiin 65 720 hehtaaria. Rappiotilan lähikäsitteitä ovat autiotila ja verohylky.
Filmfabriken Danmark

Filmfabriken Danmark oli vuonna 1913 perustettu tanskalainen elokuvien tuotantoyhtiö.
Yhtiö sai alkunsa vuonna 1908 perustetusta Skandinavisk-Russiske Handelshus -kauppahuoneesta, joka seuraavana vuonna erikoistui elokuvien jakeluun ja sittemmin myös tuotantoon. Sen ensimmäinen elokuva oli Morfinisten vuonna 1911. Vuonna 1913 yhtiö sai nimen Filmfabriken Danmark. Huomiota herättäviin ”sensaatiofilmeihin” erikoistunut yhtiö toimi aktiivisesti vuoteen 1919 saakka, minkä jälkeen se tuotti vuoteen 1923 saakka vain uutis- ja opetuselokuvia. Filmfabriken Danmark lakkautettiin lopullisesti vuonna 1927. Sen 96 näytelmäelokuvasta valtaosa on kadonnut.
Elokuvia

Lentävä sirkus, 1912
Kuoleman saari, 1913
Jokamies ,1915
Suuri onnettomuus viljavarastossa, 1916
Pérdika (Ioánnina)

| Pérdika Πέρδικα |
| --- | --- |
 Pérdika
 Koordinaatit: 39°28′51″N, 20°53′00″E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Epeiros
Alueyksikkö:  Ioánnina
Kunta:  Dodóni
Hallinto:  
 – Asutustyyppi:  kylä
 – Kallikrates-koodi:  1803011301
Väkiluku (2011):  120
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Pérdika (kreik. Πέρδικα) on Kreikan kylä, joka kuuluu hallinnollisesti Dodónin kuntaan, Ioánninan alueyksikköön ja Epeiroksen alueeseen. Sen väkiluku on 120 (vuonna 2011).
Pérdikan kylä sijaitsee 24 kilometriä etelään Ioánninan kaupungista. Sen aiempi nimi oli vuoteen 1953 saakka Moúles (Μούλες). Pérdika muodostaa myös laajemman kyläyhdyskunnan (Τοπική Κοινότητα Πέρδικας, Topikí Koinótita Pérdikas), johon kuuluu varsinaisen Pérdikan kylän lisäksi Vasaíikan kylä. Koko yhdyskunnan väkiluku on 130.
Aiemmin kylä kuului Ágios Dimítrioksen kuntaan ja vuodesta 2011 lähtien Dodónin kunnan Ágios Dimítrioksen kunnallisyksikköön.
Rappiotaidetta – Suomiräpin tekijät

| Rappiotaidetta – Suomiräpin tekijät |
| --- | --- |

Kirjailija:  Paleface
Kieli:  Suomi
Kustantaja:  Like
Julkaistu:  2011
Sivumäärä:  251
ISBN:  978-01-0655-3
Löydä lisää kirjojaKirjallisuuden teemasivulta
Rappiotaidetta – Suomiräpin tekijät on Palefacen eli Karri Miettisen toimittama, vuonna 2011 julkaistu kirja rap -musiikin vaiheista Suomessa.
Kirjassa Paleface kertoo aluksi lyhyesti hiphopin historiasta ja keskittyy sen jälkeen suomiräpin historiaan ja ominaispiirteisiin. Kirja sisältää kotimaisen hip hopin historian lisäksi 30 kotimaisen artistin, muun muassa Asan, Steen1n, Laineen Kasperin, Mattipeen, Juhanin, Elastisen, Davon ja Cheekin esittelyn.
Kirjassa on listattu suomiräpin teemoja. Sanoituksen aiheita käsittelevässä osassa listataan suomiräppiä aihepiireittäin, kappaleita on tehty muun muassa aiheista ”poliisi”, ”naiset”, ”raha ja sen puute” ja ”marihuana”. Teoksessa 92 säkeistöä suomenkielistä lyriikkaa. Lisäksi teoksessa on kirjassa esiteltyjen artistien itsensä valitsemat tärkeimmät julkaisut.
Kirjan yhteydessä julkaistiin kokoelma-albumi Rappiotaidetta - Suomiräpin vaippaikä.
Radiance

| Radiance |
| --- | --- |
Luoja:  Greg Ward
Aiheesta muualla
Verkkosivusto
Radiance on valaistussuunnittelussa käytettävä tietokoneohjelmisto.
Radiance itsessään on komentoriviohjelmisto. Lähtötiedot kuten tilan geometria ja valaistuslähteet määritellään tekstitiedostolla.
Valaistuksen laskenta perustuu säteenseurantaan.
Greg Ward aloitti Radiancen kehittämisen 1985 Lawrence Berkeley National Laboratoryssä. Lähdekoodi julkaistiin suljetulla lisenssillä. Tammikuussa 2002 Radiance 3.4 julkaistiin vapaammalla lisenssillä.
Aiheesta muualla

Radiance - A Validated Lighting Simulation Tool
Radiance File Formats (PDF) (englanniksi)
Erwin Schrott

Erwin Schrott (2013)
Erwin Schrott (s. 1972 Montevideo) on uruguaylainen oopperalaulaja, äänialaltaan bassobaritoni.
Schrott aloitti uransa Montevideossa ja Santiagon kunnallisteatterissa. Hänet palkittiin vuonna 1998 Operalia-kilpailussa. Schrott on tehnyt esiintymisiä muun muassa Metropolitan-oopperassa, La Scalassa, Baijerin osavaltionoopperassa, Deutsche Oper Berlinissä, Theater an der Wienissä, Wienin valtionoopperassa, Madridin Teatro Realissa ja Barcelonan Gran Teatre del Liceussa. Hän on esiintynyt myös festivaaleilla, joihin ovat kuuluneet Rossini-oopperajuhlat, Chorégies d'Orange ja Arena di Veronan festivaali. Vuonna 2003 Schrott teki Royal Opera House -debyyttinsä Leporellon roolissa Wolfgang Amadeus Mozartin oopperassa Don Giovanni. Schrottilla on ollut rooleja muiden muassa Mozartin, Gioacchino Rossinin, Gaetano Donizettin, Vincenzo Bellinin, Giuseppe Verdin, Jacques Offenbachin, Georges Bizet'n, Arrigo Boiton ja Giacomo Puccinin oopperoissa.
Schrott on levyttänyt eksklusiivisella levytyssopimuksella Sony Classical Recordsille. Hän on julkaissut soololevyjä ja sai vuonna 2011 maailmanlaajuista tunnustusta albumillaan Rojotango, joka myös palkittiin Echo Klassik -palkinnolla.
Aiheesta muualla

Viralliset sivut (englanniksi)
Elizabeth Daily

| Elizabeth Daily |
| --- | --- |

Henkilötiedot
Koko nimi:  Elizabeth Ann Guttman
Syntynyt: 11. syyskuuta 1961 (ikä 63)  Los Angeles, Kalifornia
Näyttelijä
Taiteilijanimet:  E.G. Dailey E. G. Daily E.G. Daily EG Daily Elizabeth Guttman
Aktiivisena:  1978–
Merkittävät roolit:  Tommi (Ipanat) Poppana (Tehotytöt) Rudy Tabootie (ChalkZone)
Aiheesta muualla
Viralliset kotisivut
IMDb 
Elonet
Elizabeth Ann Guttman (s. 11. syyskuuta 1961 Los Angeles, Kalifornia) on yhdysvaltalainen laulaja, näyttelijä ja lauluntekijä, joka tunnetaan paremmin nimillä E.G. Daily, sekä Elizabeth Daily.
Hänet tunnetaan erityisesti äänirooleistaan animaatiosarjoissa Tehotytöt ja Ipanat. Daily aloitti näyttelijän uransa 1970-luvun lopulla ja on toiminut myös laulajana vuodesta 1985 lähtien.
Hän on julkaissut kolme levyä vuosina 1985, 1989 ja 1999.
Diskografia > Albumit

Wild Child (1985)
Lace Around the Wound (1989)
Tearing Down the Walls (1999)
Changing Faces (2008)
Diskografia > Singlet

Say It, Say It (1986)
Love in the Shadows (1986)
Mind over Matter (1987)
Some People (1989)
This Time (1990)
Don't Even Care (1999)
Breath of Heaven (1999)
Changing Faces (2003)
Beautiful (2008)
Somebody's Loving You (2010)
So Pretty (2018)
Aiheesta muualla

Elizabeth Daily Myspacessa (englanniksi)
Voice Chasers (Arkistoitu – Internet Archive)
Tehotytöt
| --- | --- |
Hahmot:  Papu • Pipa • Poppana • Muut hahmot
Elokuva:  Powerpuff Girls – elokuva
Jaksot:  Luettelo Tehotyttöjen jaksoista
Videopelit:  Paint the Townsville Green • Mojo's Pet Project • Mojo Jojo A-Go-Go • Chemical X-Traction • Relish Rampage • Bad Mojo Jojo • Him and Seek • Battle Him!
Muuta:  Craig McCracken • Cathy Cavadini • Tara Charendoff •  E.G. Daily • Demashita! Powerpuff Girls Z
ProMan

ProMan Oy on Suomen vanhimpia yrityskauppaan erikoistuneita yrityksiä.[lähde? ] Sen toimialaa ovat M&A-projektien toteutus, corporate finance -neuvontapalvelut ja yrityskaupan neuvontapalvelut yritysten omistajille ja johdolle. Lisäksi se toimii sertifioituna neuvonantajana First North -listautumisissa. ProManin toiminta on räätälöity keskisuurten yritysten tarpeisiin ja palvelemaan suurimpia yrityksiä niiden päätöksissään luopua liiketoimintayksiköistä ja uusien liiketoimintojen hankinnassa. Tyypillinen kaupan koko on 2–50 miljoonaa euroa.[lähde? ]
ProManin perusti vuonna 1988 sen nykyinen toimitusjohtaja Lars Wikholm. ProMan työllistää yrityskaupan neuvontapalveluissa kuusi henkilöä Suomessa ja yhden Virossa. Lisäksi yrityksellä on oma kolmen hengen Advisor Board.
ProManin pääkonttori sijaitsee Helsingissä Korkeavuorenkadulla ja aluekonttorit Porvoossa ja Salossa. Virossa toimii tytäryhtiö ProMan Eesti Oü. ProMan on vuodesta 2002 lähtien ollut Suomen edustaja kansainvälisessä IMAP-yrityskauppaketjussa (International Network of M&A Partners). IMAP-jäsenyyden kautta se on ollut mukana toteuttamassa kansainvälisiä yritysjärjestelyjä.
ProMan on yhdessä pohjoismaisten IMAP-kumppaneidensa kanssa toteuttanut eniten yrityskauppoja Pohjoismaissa vuosina 2007, 2008 ja 2009. Vuonna 2009 ProMan toteutti suomalaisista yrityskaupan neuvonantajayrityksistä eniten yrityskauppoja Suomessa. Perustamisestaan lähtien se on ollut mukana toteuttamassa yli sataa yrityskauppaa.
Aiheesta muualla

ProMan Oy:n kotisivut
IMAP:n kotisivut
Rakkauden vahvistama

| ”Rakkauden vahvistama” Yö |
| --- | --- | --- |

Singlen tiedot
 Albumilta: Musiikkia elokuvasta Vares, Kuolematon
 Äänitetty : Deerhouse Studio, Tampere, maaliskuu 2004
 Julkaistu: 2. heinäkuuta 2004
 Tuottaja(t): Mikko Kangasjärvi ja Jari Latomaa
 Tyylilaji: suomirock
 Levy-yhtiö: Poko Rekords
Listasijoitukset
 Suomen virallinen lista: 2. (28/2004)
Yön muut singlet
| ”Etkö unta saa?” 2003 | ”Rakkauden vahvistama” 2004 | ”Pettävällä jäällä” 2005 |
Rakkauden vahvistama on heinäkuussa 2004 ilmestynyt Yön single, jonka molemmat kappaleet ovat samaan aikaan ensi-iltaan tulleesta elokuvasta Vares – yksityisetsivä. Nimikappaleesta kuullaan singlellä lyhyempi versio, kokopitkä puolestaan on soundtrackillä Musiikkia elokuvasta Vares. Uudelleenmiksattuna se on mukana yhtyeen helmikuussa 2005 julkaistulla albumilla Kuolematon. Singlen toinen kappale Tulta pelkäsin on myöhemmin julkaistu myös vuoden 2006 kokoelmalla Yön valoisa puoli.
Single nousi Suomen viralliselle listalle kolmentoista viikon ajaksi ja oli korkeimmillaan sijalla kaksi.
Muusikot

Olli Lindholm – laulu
Daffy Terävä – kitara
Jukka Lewis – basso, taustalaulu
Antti Mäkinen – rummut
Mikko Kangasjärvi – kosketinsoittimet
Laura Jaatinen – viulu (1)
Pike Kontkanen – viulu (1)
Eeva Kontu – saksofoni (2)
Jari Latomaa – kitara, kosketinsoittimet, taustalaulu (1)
Kappaleet

Rakkauden vahvistama – 4.33 (säv. Olli Lindholm & Mikko Kangasjärvi, san. Pauli Hanhiniemi)
Tulta pelkäsin – 4.18 (säv. Olli Lindholm, san. Pauli Hanhiniemi)
Erwin Stresemann

Erwin Stresemann
Erwin Stresemann (22. marraskuuta 1889 Dresden – 20. marraskuuta 1972 Berliini) oli saksalainen eläintieteilijä.
Erwin Stresemann oli apteekkari Richard Stresemannin ja tämän vaimon Marien poika. Hän opiskeli vuodesta 1908 alkaen luonnontieteitä, erityisesti eläintiedettä, Jenassa, Freiburgissa ja Münchenissä. Hänet promovoitiin filosofian tohtoriksi 1920 Münchenin yliopistossa.
1921 hän sai assistentin viran Berliinin eläinmuseossa ja 1924 alkaen museon lintutieteellisen osaston johtajana. 1930 hän sai professorin arvon ja 1946–1959 hän oli Zoologischen Museum der Humboldt-Universität Berlinin johtaja. Hänen työnsä oli esimerkkinä monille nuoremmille tiedemiehille, muun muassa Ernst Mayrille ja Bernhard Renschille.
Stresemann oli Saksan lintutieteellisen yhdistyksen (Deutschen Ornithologen-Gesellschaft) pääsihteeri, puheenjohtaja ja kunniapuheenjohtaja.  Hän oli Journal für Ornithologien päätoimittaja 1922–1945. Stresemann oli eräs 20. vuosisadan kaikkein merkittävimpiä lintutieteilijöitä.
Stresemannin tieteellinen tuotanto oli hyvin laaja. Hän kuvaili ja nimesi lukuisia lintuja, muun muassa pikkuvarpusen alalajin kansuensis 1932. Hänen kunniakseen on nimetty useita lintulajeja: valkoposkikotinga (Zaratornis stresemanni), isosukastapakulo (Merulaxis stresemanni), raitavatsakipuaja (Hylexetastes stresemanni), bougainvillenmesikko (Stresemannia bougainvillei), etiopiannaakka (Zavattariornis stresemanni) ja malaitanrilli (Zosterops stresemanni).
Teoksia

Die Paulohisprache : ein Beitrage zur amboinischen Sprachengruppe (M. Nijhoff, ’s-Gravenhage, 1918).
Avifauna Macedonica; die ornithologischen Ergenisse der Forschungsreisen, unternommen nach Mazedonien durch Prof. Dr. Doflein und Prof. L. Müller ... in den Jahren 1917 und 1918 (Dultz & co., Munich, 1920).
Die lauterscheinungen in den ambonischen sprachen (D. Reimer, Berlin, 1927).
Exkursionsfauna von Deutschland (3 osaa, Volk und Wissen, Berlin, 1955).
Avec Leonid Aleksandrovich Portenko (1896-1972), Atlas der Verbreitung palaearktischer Vögel (Akademie-Verlag, Berlin, 1960).
Die Entwicklung der Ornithologie, von Aristoteles bis zur Gegenwart (F. W. Peters, Berlin, 1951).
ProSieben

ProSieben on saksalainen kaupallinen televisiokanava, jonka ohjelmatarjonta painottuu lähinnä yhdysvaltalaisiin televisiosarjoihin.  ProSieben, joka aloitti toimintansa 1. tammikuuta 1989, on Saksan toiseksi suurin yksityinen televisio-asema.  Vuodesta 2003 kanavan on omistanut ProSiebenSat.1 Media AG.
Aiheesta muualla

Wikimedia Commonsissa on kuvia tai muita tiedostoja aiheesta .
ProSiebenin verkkosivut (saksaksi)
Sex – The Annabel Chong Story

| Sex – the Annabel Chong Story> Sex: The Annabel Chong Story |
| --- | --- |

Ohjaaja:  Gough Lewis
Tuottaja:   Hugh Curry  David Whitten  Gough Lewis 
Säveltäjä:  Peter Mundinger
Kuvaaja:  Gough Lewis (käännä suomeksi)
Leikkaaja:  Kelly Morris
Valmistustiedot
Valmistusmaa:  Yhdysvallat, Kanada
Levittäjä:  Netflix
Ensi-ilta:  1999
Kesto:  86 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Sex – the Annabel Chong Story (Sex: The Annabel Chong Story) on vuonna 1999 ensi-iltansa saanut Gough Lewisin ohjaama dokumenttielokuva, joka kertoo singaporelaisesta entisestä pornonäyttelijästä Annabel Chongista.
Hisamuddin Alam Shah

| Hisamuddin Alam Shah |
| --- | --- |
 
Yang di-Pertuan Agong
Valtakausi:  1. huhtikuuta 1960 – 1.syyskuuta 1960
Edeltäjä:  Tuanku Abdul Rahman
Seuraaja:  Tuanku Syed Putra

Syntynyt:  13. toukokuuta 1898 Selangor
Kuollut:  1. syyskuuta 1960 (62 vuotta) Kuala Lumpur
Puoliso:  Tengku Ampuan Jemaah
Lapset:  Salahuddin Abdul Aziz   Tengku Azman Shah   Tengku Badli Shah   Tengku Hajah Raudzah   Tengku Siti Kartina   Tengku Ampuan Bariah Tengku Ismail Shah   Tengku Hajah Calipha
Koko nimi:  Tengku Alam Shah ibni Sultan Alauddin Sulaiman Shah
Suku:  Opu Daeng Celak
Isä:  Sultan Sulaiman
Äiti:  Cik Puan Hasnah Binti Pilong
Uskonto:  sunnalaisuus
Sultan Hisamuddin Alam Shah, oli Malaijan toinen kuningas ja Selangorin sulttaani. Hänet valittiin maan ensimmäisen kuninkaan Tuanku Abdul Rahmanin varamieheksi maan itsenäistyttyä vuonna 1957. Hisamuddin nousi valtaan huhtikuussa 1960 Abdul Rahmanin kuoltua. Sultan Hisamuddin on ollut maan historian lyhytaikaisin kuningas, sillä hän kuoli syyskuussa 1960, oltuaan vallassa viisi kuukautta.
Selangorin sulttaaniksi Hisamuddin nousi isänsä Sulaimanin jälkeen vuonna 1938. Toisessa maailmansodassa japanilaiset miehittivät Malaijan ja Hisamuddin jäi sotavangiksi vuonna 1942. Japanin antauduttua hän palasi sulttaaniksi vuonna 1945.
Puertoriconmastiffi

| Puertoriconmastiffi> Avaintiedot |
| --- | --- |
Alkuperämaa:   Puerto Rico
Määrä:  harvinainen
Rodun syntyaika:  1400-1500-luku
Alkuperäinen käyttö:  vartiointi, härän ja villisian metsästys, ihmisjahti, koiratappelut, sotakoira
Nykyinen käyttö:  vahti- ja metsästyskoira
Muita nimityksiä:  Gran Mastín de Borínquen, Mastin Borincano, Puerto Rican Mastiff, Borinquen Mastiff, Becerillo de Borínquen, Perro Barsino de Hacienda
FCI-luokitus:  ei
Puertoriconmastiffi (Gran Mastín de Borínquen) on puertoricolainen koirarotu, joka tunnetaan myös nimillä borínquenmastiffi, borínquen becerillo ja maatilankoira. Se on nykyisin harvinainen.
Luonne ja käyttäytyminen

Rotu on jalo ja rohkea, omistajaansa kohtaan uskollinen ja miellyttämisenhaluinen. Siihen aikoinaan yhdistetty verenhimoisuus johtui siitä, että siltä puuttuivat oikeanlaiset kontaktit ihmisten kanssa.